53. ΣΥΝΤΑΚΤΙΚΗ ΠΡΑΞΙΣ υπ' αριθ. 7 της 2/2 Ιουλ. 1974 (ΦΕΚ Α΄188) Περί τροποποιήσεως και συμπληρώσεως της υπ' αριθ. 3/1974 Συντακτικής Πράξεως "περί εκλογής Προκαθημένου εν τη Εκκλησία της Ελλάδος και αποκαταστάσεως εν γένει της εν αυτή Κανονικής Τάξεως". Άρθρ.1.-1.Αι υπό της υπ' αριθ. 3/1974 Σ.Π. προβλεπόμεναι προθεσμίαι παρατείνονται επί τετράμηνον από της λήξεως αυτών. 2.Της Ιεράς Συνόδου της Ιεραρχίας της Εκκλησίας της Ελλάδος μετέχουν οι υπό του Ν.Δ. 274/1974 προβλεπόμεναι Αρχιερείς, και αν μετέπειτα μετετέθησαν, ως και οι έκτοτε εκλεγέντες ή εκλεγησόμενοι Αρχιερείς. 3.Η Ιερά Σύνοδος της Ιεραρχίας της Εκκλησίας της Ελλάδος, η υπό της υπ' αριθ. 3/1974 Σ.Π. ως αύτη δια της παρούσης συμπληρούται προβλεπομένη, ασκεί, πέραν των υπό της Σ. ταύτης Π. προβλεπομένων αρμοδιοτήτων και απάσας τας κατά την κειμένην εκάστοτε νομοθεσίαν αρμοδιότητας της Ιεράς Συνόδου της Ιεραρχίας της Εκκλησίας της Ελλάδος και της Διαρκούς Ιεράς Συνόδου. Άρθρ.2.-Αρχιερείς, οίτινες δι' ενεργειών και εκδηλώσεών των, διαταράσσουν την ειρήνην και ενότητα της Εκκλησίας, δύνανται να κηρύσσωνται έκπτωτοι του Αρχιερατικού Θρόνου αυτών δι' αποφάσεως της κατά τας διατάξεις της υπ' αριθ. 3/1974 Σ.Π.,   ως   αύτη   συμπληρούται    δια   της  Σελ. 40,30(β) Τεύχος 551-Σελ. 38 παρούσης Ιεράς Συνόδου της Ιεραρχίας της Εκκλησίας της Ελλάδος, λαμβανομένης δια πλειονοψηφίας των 2/3 των παρόντων μελών αυτής. Η απόφασις αύτη εκτελείται άμα τη δημοσιεύσει της δια της Εφημερίδος της Κυβερνήσεως, μη υποκειμένη εις ένδικον μέσον ή προσφυγήν ενώπιον πάσης εκκλησιαστικής ή πολιτειακής αρχής ή δικαστηρίου. Άρθρ.3.-Η υπό του άρθρ. 1 παρ. 2 της παρούσης προβλεπομένη Ιεράς Σύνοδος της Ιεραρχίας της Εκκλησίας της Ελλάδος δύναται, όπως ανακαλή, τη προτάσει του Προέδρου αυτής, αποφάσεις, ληφθείσας κατ' εφαρμογήν της υπ' αριθ. 3/1974 Σ.Π. Ανακλητικαί αποφάσεις της Ιεράς Συνόδου της Ιεραρχίας της Εκκλησίας της Ελλάδος ληφθείσαι κατά τον χρόνον ισχύος της υπ αριθ. 3/1974 Σ.Π. θεωρούνται ως νομίμως ληφθείσαι και ισχύουν από της εκδόσεώς των. Άρθρ.4.-Το άρθρ. 5 της υπ' αριθ. 3/1974 Σ.Π. έχει εφαρμογήν και επί πράξεων εκδιδομένων κατ' εφαρμογήν της παρούσης ως και επί πράξεων εκδοθεισών ή εκδοθησομένων κατ' εφαρμογήν του Ν.Δ. 411/1974 (κατωτ. σελ. 42,01). Άρθρ.5.-Η ισχύς της παρούσης δημοσιευομένης δια της Εφημερίδος της Κυβερνήσεως ανατρέχει εις τον χρόνον ισχύος της υπ' αριθ,. 3/1974 Σ.Π. 33.Α.γ.53 Καταστατικός Νόμος Εκκλησίας της Ελλάδος 54 